Gallur

Gallur ye un municipio de la provincia de Zaragoza, situau en la comarca de la Ribera Alta d'Ebro. La suya población ye de 4.514 habitants (2017), en una superficie de 41,70 km² y una densidat de población de 108,23 hab/km².

 Toponimia 
Lo toponimo Gallur deriva d'una composición toponimica en latín feita con un substantivo ya desapareixiu seguiu d'un chenitivo plural GALLŌRUM ("de los galos"), que quedó fosilizau. Paul M. Lloyd: From Latin to Spanish: Historical phonology and morphology of the Spanish language. American Philosophical Society, 1987 - pp 276-278.. En castellano d'Aragón a vegadas Gallur puede pronunciar-se Gallud.
O también podría provenir de gailur, cima en euskera.

En lo termin municipal de Gallur se trobó un bronce que feba mención de la celebración d'uns chuegos en un pago de los galos, PAGUS GALLŌRUM. Lo Pagus feba referencia a una agrupación humana intermedia entre la familia romana y la tribu y, a la vegada, circunscripción territorial.

Lo escudo d'armas de lo castiello desapareixiu teneba un gallo, y seguntes la leyenda se creye que por ixo lo lugar prene este nombre. Manimenos, ye fácil que lo escudo siga una adaptación a partir de lo nombre.

Bi ha un microtoponimo d'orichen aragonés, Punyigré, que ye deformación de Pui Negret y s'escribiba latinizau como Podium Negret en 1132. Juan Antonio Frago Gracia: Toponimia navarroaragonesa del Ebro (IV): Orónimos. Archivo de Filología Aragonesa. ISSN 0210-5624, Vol. 30-31, 1982 , pachinas. 23-62.

 Cheografía 
Gallur ye situau en materials cuaternarios d'Ebro, en la marguin dreita y entre Ebro y la Canal Imperial d'Aragón. Representa una crucillada de camins naturals y carreteras.

Gallur ye a una distancia de 50 km de Zaragoza, la capital de la suya provincia y d'Aragón.

 Mugas 
Lo suyo termin municipal muga a lo norte con Taust (en Cinco Villas); a l'este con Pradiella d'Ebro y Boquinyeni; a lo sud con Magallón (en lo Campo de Borcha); y a l'ueste con Magallón y Mallén, los dos en lo Campo de Borcha.

 Historia 
Gallur puet estar, seguntes bel historiador, l'antiga ciudat prerromana de FORUM GALLŌRUM, construita pa complegar los pueblos celtas de la comarca. Pa la mayor parte d'historiadors, manimenos, FORUM GALLŌRUM ye l'actual Gurrea de Galligo.

Seguntes Agustín Ubieto Arteta, la primera cita documentada de lo lugar, que apareixe con los nombres de Gallur, Gallurr, Galur, Galurr y Galurre, ye en 1125, en l'articlo de José María Lacarra Documentos para el estudio de la reconquista y repoblación del valle del Ebro, en Estudios de Edad Media de la Corona de Aragón, Zaragoza (1946). Ubieto Arteta, Agustín: Toponimia aragonesa medieval, Valencia 1972.

L'orichen de lo lugar ye l'antigo castiello, ya desapareixiu, de lo sieglo XII.

En o sieglo XV perteneixeba a la Castellanía d'Amposta. Fernando Arroyo Ilera División señorial de Aragón en el siglo XV (PDF) en Saitabi: revista de la Facultat de Geografia i Història'', ISSN 0210-9980, Nº. 24, 1974, pp. 65-102

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Chunta Aragonesista         4 Partido Popular         4 Partido de los Socialistas de Aragón         3 Total                 11

 Alcaldes 
 Lista d'alcaldes Lechislatura Nombre Partiu politico1932–1933 María Domínguez Remón Partido Socialista Obrero Español1979–1983 José Luis Adiego Independient1983–1987 José Luis Zalaya Partido Socialista Obrero Español1987–1991 José Luis Zalaya Partido Socialista Obrero Español1991–1995 José Luis Zalaya Partido Socialista Obrero Español1995–1999 José Luis Zalaya Partido Socialista Obrero Español1999–2003 José Luis Zalaya Partido Socialista Obrero Español2003–2007 Antonio Luciano Liz Gaspar Chunta Aragonesista2007–2011 Antonio Luciano Liz Gaspar Chunta Aragonesista2011–2015 Antonio Luciano Liz Gaspar Chunta Aragonesista2015–2019 Yolanda Salvatierra Pérez Partido Socialista Obrero Español2019–2023 Yolanda Salvatierra Pérez Partido Socialista Obrero Español2023–2027 María Pilar Capdevila Manero  Consulta el listado de alcaldes que han sido proclamados en Aragón en Heraldo de Aragón PSOE

 Fiestas 
 Cadiera de Sant Per, 22 de febrero.
 Sant Antón de Padua, 13 de chunio.
 Sant Per Apóstol, 29 de chunio.

 Vinclos externos 

 Pachina web oficial.

 Referencias 

*